Reddingsboei vir SAL sal nié ander dienste benadeel – Mabuza | Maroela Media
Adjunkpres. David Mabuza sê die regering gaan alles in sy vermoë doen om te verhoed dat ander dienste aan die kortste end trek weens die reddingsboei van R10,5 miljard wat begroot is om die Suid-Afrikaanse Lugdiens (SAL) in die lug te hou.
Die presidensie het Vrydag 'n afskrif beskikbaar gestel van Mabuza se mondelinge antwoord op 'n onlangse parlementêre vraag van die hoofsweep van die DA, Natasha Mazzone, oor watter stappe die regering gaan doen om die negatiewe gevolge van die begrotingstekorte op maatskaplike en ander noodsaaklike dienste te beperk.
Maroela Media het vroeër berig die R10,5 miljard is vir die uitvoering van SAL se sakereddingsplan en sal verkry word deur geld by ander staatsdepartemente te neem.
"Toe die kabinet die steun van R10,5 miljard aan SAL toegeken het, was ons terdeë bewus van die stand van ons finansies," het Mabuza op die vraag geantwoord.
Die adjunkpresident het gesê dat die lewering van maatskaplike en ander dienste én die belegging in die land se staatsondernemings soos SAL, nié onderling uitgesluit moet word as belangrike dryfvere vir ontwikkeling nie.
"Inteendeel, die finansiering van SAL moet verstaan ​​word in ooreenstemming met die behoud van strategiese en behoudende staatsinstellings vir transformasie, groei, ontwikkeling, dienslewering en werkskepping," het Mabuza gesê.
Volgens Mabuza behoort regeringsdepartemente hul besteding en programme aan te pas volgens die aangepaste begroting wat Tito Mboweni, minister van finansies, verlede maand in die parlement ter tafel gelê het.
"Sodoende sal ons enige nadelige uitwerking wat die herprioritisering op die lewering van sosiale en ander dienste kan hê, tot die minimum beperk.
"Hoewel ons die begroting herprioritiseer, toon die gekonsolideerde uitgawes oor die volgende drie jaar geen negatiewe afname in onderwys, gesondheid, gemeenskap- en maatskaplike ontwikkeling nie."
Die adjunkpresident het verder gesê Suid-Afrika moet die werklikheid van krimpende hulpbronne wat die land se finansies onder druk plaas besef – 'n situasie wat vererger word deur die Covid-19-pandemie.
Nee wat.Jy sien dit is die probleem met geloofwaardigheid.Dit word opgebou oor jare en deur eerlikheid,integriteit beklemtoon en gewys.Julle klomp het die teenoorgestelde verwesenlik oor die jare.Daarom kan niemand iets glo wat julle sê nie.Daar is NIKS om die teendeel te bewys nie.Julle het NIKS om te wys nie.Julle het NIKS geloofwaardigheid nie.Lieg maar voort en glo jouself.
Die beheptheid met 'n dooie SAL ten koste van……..gaan my verstand te bowe!!!Hoe regverdig jy dit???Hoe meer onverantwoordelik kan die regering wees!!! Laat die privaatsektor die ding bedryf onder naam SAL!!!!
Seker Mabuza, net so seker soos feetjies werklik leef, kabouters die tuinwerk doen en die tandemuis sorg vir geld vir 'n tand.
Die land is vóós. Ons is al laer as rommelstatus. Miljoene is werkloos na covid wat geen einde het nie, die regering wat te korrup is om die absurde noodtoestand te stop. Maar ons krap gou nog R10 miljard uit vir SAL. Mark my words. Begroting volgende jaar kry SAL nog 'n hele paar miljard. Die einde van korrupaie word nie geken nie.
Maak SAL toe. Hulle gaan bleikbaar slegs swart personeel aanstel. Wit belastinggeld lankal te veel bygedra tot die kriminele se persoonlike bankrekenings.